Interdigitated solar electrochemical capacitors (INSECTS)
Independent Research Fund Denmark
Danmarks Tekniske Universitet
I det moderne samfund er med Internet of Things (IoT) er der et stigende behov for kompakte elektroniske systemer for autonome sensor systemer til anvendelser som klima overvågning i landbruget, vandkvalitetsmålinger eller kontrol af industrielle processer. Som konsekvens stiger samtidig efterspørgslen til integrerede små strømkilder med høj hastighed. Formålet med INSECTS projektet er at udvikle et nyt kompakt og bæredygtigt energisystem, som i fremtiden kan erstatte batterier i kabelfrie sensor netværk og bærbare komponenter. Mere specifikt vil vi udvikle en soldreven elektrokemisk kondensator. Den består af en solcelle, som konverterer sollys til strøm og en mikrokondensator som midlertidigt oplagrer strømmen elektrokemisk. Mens solen skinner, kan solcellen oplade mikrokondensatoren, og når den er tilstrækkeligt opladet kan energien bruges til at forsyne en sensor eller sikre at målingerne kan transmitteres til netværket. Begge komponenter er integreret i den samme platform, hvilket forbedrer udnyttelsen af den udvundne strøm i forhold til en sammenkobling af de enkelte komponenter og minimerer risikoen for systemfejl.
Research Projects (Max 10 MDKK) / DFF-Forskningsprojekt1 / grant